ปกติทานยาคุมของยาส(28เม็ด)แล้วพอดีเดือนนั้นอยากลองเปลี่ยนมาทานของเมโรเดีย(21เม็ด) พอเปลี่ยนมาทาน 21 เม็ดก็มีลืมทานปกติจะทานยาช่วง 4 ทุ่ม แต่ก็มีลืมทานหลายครั้งบางครั้งก็นึกขึ้นได้ตอนเที่ยงของอีกวัน หรือตอนประมาณ 6 โมง 1 ทุ่มของอีกวันแล้วอ่ะค่ะแบบนี้ยามันจะยังคุมอยู่ไหมหรอคะ มีโอการท้องไหมคะ
สวัสดีค่ะ การใช้ยาคุมกำเนิดแบบแผงรายเดือนไม่ว่าจะเป็น 21 หรือ 28 เม็ดนั้น สามารถใช้ต่อกันได้เมื่อกินแผงเดิมหมดค่ะ และให้ประสิทธิภาพได้ใกล้เคียงกันประมาณ 99% หากได้กินทุกวันติดต่อกันไม่ขาดยาเลย การคลาดเคลื่อนของการกินยาที่ยอมรับได้จะอยู่ที่ประมาณ 3 ชั่วโมงค่ะ หากกินคลาดเคลื่อนไปกว่านี้อาจจะลดประสิทธิภาพของยาลงมาบ้าง แต่ถ้ากินทุกวันอยู่ โอกาสตั้งครรภ์ก็ยังมีน้อยมากค่ะอย่างไรก็ตามควรจะปรับการกินยาเป็นเวลาใดก็ได้ของวันที่สามารถกินได้ตรงเวลาทุกวันเพื่อกันลืมไปด้วย และให้ประสิทธิภาพยาได้เต็มที่ค่ะและสังเกตช่วงยาหมดแผงอีกครั้ง ถ้าเป็นแบบ 21 เม็ด ประจำเดือนควรมาภายใน 7 วันหลังยาหมด หากประจำเดือนไม่มา ควรซื้อชุดตรวจครรภ์ทางปัสสาวะมายืนยันก่อนว่าไม่ตั้งครรภ์ค่อยเริ่มยาแผงใหม่นะคะ